
Ανακοίνωση καταχώρισης στο Γενικό Εμπορικό Μητρώο της τροποποίησης του καταστατικού της Ανώνυμης Εταιρίας με την επωνυμία :ΠΑΝΤΕΛΟΣ-ΜΕΤΑΠΟΙΗΣΗ ΚΑΙ ΕΜΠΟΡΙΑ ΜΕΤΑΛΛΩΝ ΑΝΩΝΥΜΗ ΕΤΑΙΡΙΑ    και  δ.τ. :      ΤΕΧΝΗ Α.Ε.

Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΞΑΝΘΗΣ
Την    14-1-2014 καταχωρήθηκε με ΚΑΚ 144493  στο Γενικό Εμπορικό Μητρώο η με αριθμό    Γ/ΕΞ/75-1/14-1-2014 απόφαση  του Αντιπεριφερειάρχη. Π.Ε. Ξάνθης, (ΑΔΑ: ΒΙΨΠ7ΛΒ-20Χ), με την οποία εγκρίθηκε η τροποποίηση του άρθρου 9 παρ. 2 & 6  του Καταστατικού της Ανώνυμης Εταιρίας με την επωνυμία:      ΠΑΝΤΕΛΟΣ-ΜΕΤΑΠΟΙΗΣΗ ΚΑΙ ΕΜΠΟΡΙΑ ΜΕΤΑΛΛΩΝ ΑΝΩΝΥΜΗ ΕΤΑΙΡΙΑ     δ.τ. :   : ΤΕΧΝΗ Α.Ε.   και με αριθμό ΓΕΜΗ 012506846000, που εδρεύει στο Δήμο Αβδήρων (ΠΗΓΑΔΙΑ-2 ΧΙΛ ΚΙΜΜΕΡΙΩΝ-ΠΗΓΑΔΙΩΝ ) ​σύμφωνα με την από  23-12-2013απόφαση της Τακτικής Γενικής Συνέλευσης των Μετόχων της.

Η τροποποίηση που εγκρίθηκε  έχει ως ακολούθως :

Άρθρο 9ο

      2.Το Διοικητικό Συμβούλιο εκλέγει ανάμεσα στα μέλη του, με μυστική ψηφοφορία και με απόλυτη πλειοψηφία, τον Πρόεδρο, καθώς και τον Διευθύνοντα Σύμβουλο με τον αναπληρωτή του, εφόσον ο αναπληρωτής κριθεί απαραίτητος. Η ιδιότητα του Διευθύνοντος Συμβούλου δεν τυγχάνει ασυμβίβαστη προς αυτήν του Προέδρου  του Διοικητικού Συμβουλίου. Σε περίπτωση απουσίας ή κωλύματος του Προέδρου, αυτός αναπληρώνεται από έναν σύμβουλο που ορίζει το Διοικητικό Συμβούλιο. Η εκλογή αυτή ενεργείται από την πρώτη συνεδρίαση του Διοικητικού Συμβουλίου μετά την εκλογή του από την Γενική Συνέλευση των μετόχων.

   6.α)Το Διοικητικό Συμβούλιο εγκύρως συνεδριάζει εκτός της έδρας του σε άλλο τόπο είτε στην ημεδαπή είτε στην αλλοδαπή, εφόσον στη συνεδρίαση αυτή παρίστανται ή αντιπροσωπεύονται όλα τα μέλη του και κανένα δεν αντιλέγει στην πραγματοποίηση της συνεδρίασης και στη λήψη αποφάσεων. β) Το Διοικητικό Συμβούλιο συγκαλείται από τον Πρόεδρό του, με πρόσκληση που γνωστοποιείται στα μέλη δύο (2) τουλάχιστον εργάσιμες ημέρες πριν από τη συνεδρίαση. Στην πρόσκληση πρέπει απαραίτητα να αναγράφονται με σαφήνεια και τα θέματα της ημερήσιας διάταξης διαφορετικά η λήψη αποφάσεων επιτρέπεται μόνο εφόσον παρίστανται ή αντιπροσωπεύονται όλα τα μέλη του Διοικητικού Συμβουλίου και κανείς δεν αντιλέγει στη λήψη αποφάσεων. γ)Την σύγκληση του Διοικητικού Συμβουλίου μπορεί να ζητήσουν δύο (2) εκ των μελών του, με αίτησή τους προς τον πρόεδρο αυτού, ο οποίος υποχρεούται να συγκαλέσει το Διοικητικό Συμβούλιο μέσα σε προθεσμία δέκα (10) ημερών από την υποβολή της αίτησης. Σε περίπτωση άρνησης του Προέδρου να συγκαλέσει το Διοικητικό Συμβούλιο μέσα στην παραπάνω προθεσμία ή εμπρόθεσμης σύγκλησής του, επιτρέπεται στα μέλη που ζήτησαν τη σύγκληση να συγκαλέσουν αυτά το Διοικητικό Συμβούλιο μέσα σε προθεσμία πέντε (5) ημερών από τη λήξη του δεκαημέρου, γνωστοποιώντας τη σχετική πρόσκληση στα λοιπά μέλη του Διοικητικού Συμβουλίου. Στην κατά τα ανωτέρω αίτησή τους πρέπει με ποινή απαραδέκτου να αναφέρονται με σαφήνεια και τα θέματα με τα οποία θα ασχοληθεί το Διοικητικό Συμβούλιο. δ) Οι συζητήσεις και αποφάσεις του Διοικητικού Συμβουλίου καταχωρούνται περιληπτικά σε ειδικό βιβλίο, που μπορεί να τηρείται και κατά το μηχανογραφικό σύστημα. Ύστερα από αίτηση μέλους του Διοικητικού Συμβουλίου, ο Πρόεδρος υποχρεούται να καταχωρήσει στα πρακτικά ακριβή περίληψη της γνώμης του. Στο βιβλίο αυτό καταχωρείται επίσης κατάλογος των παραστάντων ή αντιπροσωπευθέντων κατά τη συνεδρίαση μελών του Διοικητικού Συμβουλίου. Τα πρακτικά του Διοικητικού Συμβουλίου υπογρά​φονται από τον Πρόεδρο ή το νόμιμο αναπληρωτή αυτού ή τον Διευθύνοντα  Σύμβουλο. Αντίγραφα των πρακτικών εκδίδονται επισήμως από τα πρόσωπα αυτά, χωρίς να απαιτείται άλλη επικύρωσή τους. Η κατάρτιση και υπογραφή πρακτικού από όλα τα μέλη του Διοικητικού Συμβουλίου ή τους αντιπροσώπους τους ισοδυναμεί με απόφαση του Διοικητικού Συμβουλί​ου, ακόμη και αν δεν έχει προηγηθεί συνεδρίαση. ε)  Αντίγραφα πρακτικών συνεδριάσεων του Διοικητικού Συμβουλίου, για τα οποία υπάρχει υποχρέωση καταχώρισής τους στο μητρώο Ανωνύμων Εταιριών σύμφωνα με το άρθρο 7α του Ν.2190/20, υποβάλλονται στο αρμόδιο Τμήμα του Υπουργείου Εμπορίου μέσα σε προθεσμία είκοσι (20) ημερών από τη συνεδρίαση του Διοικητικού Συμβουλίου.

Την ίδια ημερομηνία καταχωρήθηκε στο Γενικό Εμπορικό Μητρώο και ολόκληρο το νέο κείμενο του τροποποιημένου καταστατικού
Σχετικό έγγραφο Ελέγχου της Περιφερειακής Ενότητας Ξάνθης(Α.Π. Γ/ΕΞ/75-1/14-1-204)

